CELEX: 62014TN0833
Language: el
Date: 2014-12-23 00:00:00
Title: Υπόθεση T-833/14: Προσφυγή της 23ης Δεκεμβρίου 2014 — Søndagsavisen κατά Επιτροπής

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/51
            
         Προσφυγή της 23ης Δεκεμβρίου 2014 — Søndagsavisen κατά Επιτροπής
   (Υπόθεση T-833/14)
   (2015/C 138/68)
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Søndagsavisen A/S (Søborg, Δανία) (εκπρόσωπος: M. Honoré, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 9ης Ιουλίου 2014, για τη μη διατύπωση αντιρρήσεων ως προς τη φορολογική απαλλαγή ορισμένων διαφημίσεων (SA.35683)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Η προσφεύγουσα, η οποία είναι ανταγωνίστρια του δικαιούχου της ενισχύσεως, υποστηρίζει ότι η Επιτροπή θα έπρεπε να έχει διαπιστώσει ότι υπήρχαν αμφιβολίες ως προς το αν συνιστούσε ενίσχυση η φορολογική απαλλαγή των κατ’ οίκον διανεμόμενων διαφημιστικών εντύπων χωρίς διεύθυνση παραλήπτη και συνδρομητικών εφημερίδων.
   Η προσφεύγουσα υποστηρίζει ότι η Επιτροπή όφειλε, ως εκ τούτου, να κινήσει την επίσημη διαδικασία έρευνας, βλ. άρθρο 108, παράγραφος 2, ΣΛΕΕ και άρθρο 4, παράγραφος 4, του κανονισμού 659/1999 (1). Η Επιτροπή, παραλείποντας να κινήσει τη διαδικασία αυτή, προσέβαλε τα κατά το άρθρο 108, παράγραφος 2, ΣΛΕΕ διαδικαστικά δικαιώματα της προσφεύγουσας.
   Προς στήριξη του επιχειρήματός της περί υπάρξεως εύλογων αμφιβολιών, η προσφεύγουσα προβάλλει τα εξής:
   
               —
            
            
               η διαδικασία ενώπιον της Επιτροπής ήταν υπερβολικά μεγάλης διάρκειας, η οποία αφ’ εαυτής υποδηλώνει την ύπαρξη εύλογων αμφιβολιών — τούτο δε κατά μείζονα λόγο εφόσον αφορούσε καθεστώς ενισχύσεων κοινοποιηθέν βάσει του άρθρου 108, παράγραφος 3, ΣΛΕΕ·
            
         
               —
            
            
               η απόφαση της Επιτροπής πάσχει από έλλειψη αιτιολογίας ως προς τη φορολογική απαλλαγή των κατ’ οίκον διανεμόμενων διαφημιστικών εντύπων χωρίς διεύθυνση παραλήπτη και συνδρομητικών εφημερίδων και
            
         
               —
            
            
               η Επιτροπή ερεύνησε πλημμελώς και ανεπαρκώς τη δανική νομοθεσία περί φόρων επί των διαφημίσεων ως προς το ζήτημα αν η φορολογική απαλλαγή των κατ’ οίκον διανεμόμενων διαφημιστικών εντύπων χωρίς διεύθυνση παραλήπτη και συνδρομητικών εφημερίδων συνιστούσε κρατική ενίσχυση.
            
         
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (EE L 83, σ. 1).